Kabinetter d. 15. februar. 2019, skrevet af bauner 5 Kommentarer. Vist: 8002 gange.
Hvis du har læst det hele indtil nu, har du sikkert en idé, om hvordan Riotoror Morpheus GPX 100 ser ud. Men du skal ikke snydes for de sædvanlige billeder af designet. Vi starter med fronten. Den er sort med masser af ventilationshuller. Fronten er lavet af stål, og har et par plastic dæksler øverst og nederst. Samler du kabinetet som et "mini", vil de to dæksler mødes omkring logoet, som lyser rødt, når der kommer strøm på maskinen. Det giver også en idé om forskellen på mini og midi - den er ca. 6 cm.
Begge sidepaneler er ens. Igen ser vi masser af ventilationshuller.
I/O panelet er placeret længst fremme i toppen. Her er on/off, reset, mikrofon, headset, 2 x USB3,0, 2 x USB-C og controller til RGB, hvis du bruger den slags. Knapperne er den af den fede slags, der lige giver et lille klik, når man trykker på dem.
Resten af toppen er dækket af et stort filter som sidder fast med magneter. Det er lige til at løfte af, og afslører plads til blæsere eller en radiator op til 280 mm).
Bagsiden afslører, at bundkortet skal monteres på hovedet. Som tidligere nævnt, valgte jeg den store konfiguration, så her er hele 8 PCI slots. Når vi kigger på Morpheus bagfra er det nemt at se det såkaldte "dual champer design". PSU´en monteres på højkant. Yderst til venstre kan man lige skimte den medfølgende 80 mm exhaust fan.
I bunden finder vi to store filtre, og fødderne. Filtrene er lige til at skubbe ud.
Fødderner er forholdsvis store, med gummi i bunden. Morpheus er ikke til at rokke.